- Hindi News
- National
- सीएम के कार्यक्रम में भीड़ जुटाने बुलाया पर खाने पीने की व्यवस्था भी नहीं की
सीएम के कार्यक्रम में भीड़ जुटाने बुलाया पर खाने-पीने की व्यवस्था भी नहीं की
मांगों को लेकर शनिवार को आंगनवाड़ी कार्यकर्ता और सहायिकाओं ने काली पट्टी बांधकर कोठी पैलेस पर प्रदर्शन किया। वे उज्जैन संभागीय आंगनवाड़ी कार्यकर्ता और सहायिका संघ उज्जैन इकाई, नागदा की अगुवाई में यहां आई थी।
संघ के संयोजक रामलाल पंड्या ने बताया गूंगी, बहरी, अंधी और निकम्मी सरकार आंगनवाड़ी कार्यकर्ताओं और सहायिकाओं की मांगें अनदेखी कर रही है। इसी कारण संभाग की कार्यकर्ताओं को प्रदर्शन करना पड़ा। उन्होंने आरोप लगाया कि प्रशिक्षण के नाम पर 3 दिसंबर को कार्यकर्ताओं और सहायिकाओं को भोपाल ले जाया गया लेकिन उनके लिए कोई व्यवस्था नहीं की। इसी तरह 10 दिसंबर को मुख्यमंत्री के कार्यक्रम में भीड़ जुटाने के लिए उन्हें बुलाया। उनकी खाने-पीने की व्यवस्था तक नहीं की। शौचालय हम बनवाएं, अाधार कार्ड आंगनवाड़ी में बनवाएं, शासन की सभी योजनाओं के लिए हम परदबाव बनाया जाता है। मांगें पूरी नहीं की जाती।
महिला दिवस पर मनाएंगे काला दिवस : आंगनवाड़ी कार्यकर्ताओं और सहायिकाओं की मांगें नहीं मानी गई तो 8 मार्च महिला दिवस को काला दिवस के रूप में मनाया जाएगा। इस दिन सभी कार्यकर्ता काली पट्टी बांधकर कार्य करेंगी।
राष्ट्रीय त्योहारों पर अवकाश दें
कार्यकर्ताओं आैर सहायिकाओं को शासकीय कर्मचारी घोषित करें। 60 साल पूरे होने पर सेवा समाप्ति पर कार्यकर्ताओं काे एक लाख और सहायिकाओं को 50 हजार रुपए दें। पेंशन नहीं मिलने की दशा में उन्हें 62 साल में सेवानिवृत्त करें। कार्यकर्ता को जीपीएफ, ईआईसी से जोड़ें। कार्यकर्ता को न्यूनतम वेतन 12 हजार व सहायिकाओं को 6 हजार रुपए मानदेय दें। कार्यकर्ताओं और सहायिकाओं को राष्ट्रीय त्योहारों पर अवकाश दें।
सिंहस्थ मेला कार्यालय के बाहर प्रदर्शन करती आंगनवाड़ी कार्यकर्ता और सहायिकाएं।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva hin_Deva awa_Deva